Det er enighet om at universell jurisdiksjon omfatter folkemord, forbrytelser mot menneskeheten, krigsforbrytelser og tortur. Mange inkluderer også piratvirksomhet (sjørøveri), slaveri, terrorisme og forbrytelser mot freden (aggresjon). Folkeretten stiller krav om universell jurisdiksjon når det gjelder sjørøveri, krigsforbrytelser, flykapring, forbrytelser mot sivil luftfart og handlinger omfattet av den europeiske terroristkonvensjon. Betegnelsen «internasjonal forbrytelse etter folkeretten» sikter til tilfeller der det gjennom folkerettslige traktater er etablert universell jurisdiksjon.